cyanic-selkie/wikianc huggingface dataset:
மெட்டா சைலீன்
மெட்டா சைலீன் (m-Xylene) என்பது C6H4(CH3)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். m-சைலீன் என்றும் இதை அழைக்கலாம். அரோமாட்டிக் ஐதரோகார்பன் என்று வகைப்படுத்தப்படும் இச்சேர்மம் பென்சீனுடன் இரண்டு மெத்தில் தொகுதிகளைக் கொண்டுள்ள o-சைலீன் மற்றும் p-சைலீன் ஆகிய இரண்டு மாற்றியங்களைக் கொண்டுள்ளது. மெட்டா என்ற கிரேக்கச் சொல்லின் பொருள் "இடையில்" என்பதாகும். இரண்டு மெத்தில் தொகுதிகளும் பென்சீன் வளையத்தில் 1 மற்றும் 3-ஆம் இடங்களில் ஒன்றுவிட்டு ஒன்றாக இடையில் பதிலீடு செய்யப்பட்டுள்ளதால் இது மெட்டா சைலீன் என்று வழங்கப்படுகிறது. மெட்டா சைலீன் உள்ளிட்ட அனைத்து சைலீன்களும் நிறமற்றவையாகவும் எளிதில் தீப்பிடிக்கும் பண்பையும் கொண்டுள்ளன.
பயன்பாடு
மெட்டா சைலீனின் முதன்மையான வேதியியல் பயன்பாடு ஐசோப்தாலிக் காடி உற்பத்தியாகும். குளிர்பான புட்டிகள் தயாரிக்கப் பயன்படும் பாலியெத்திலின் டெரிப்தாலேட்டின் பண்புகளை மாற்றியமைக்க இணைபலபடியாக்கல் ஒருமமாக மெட்டா சைலீன் பயன்படுத்தப்படுகிறது. m-சைலீனில் உள்ள இரண்டு மெத்தில் தொகுதிகளும் ஆக்சிசனேற்றம் அடைந்து கார்பாக்சில் தொகுதியாக மாற்றப்படும் செயல்முறை ஐசோப்தாலிக் காடி தயாரித்தலில் இடம்பெறுகிறது. 2,4- மற்றும் 2,6-சைலிடின் தயாரிப்பிலும், சிறிய அளவிலான வேதிப்பொருட்கள் தயாரிப்பதிலும் ஒரு மூலப்பொருளாகவும் மெட்டா சைலீனின் பயன்படுத்தப்படுகிறது.
நச்சுத்தன்மை
இவ்வகை சைலீன்கள் கடுமையான நச்சுத்தன்மை கொண்டவை இல்லை. எலிகளுக்கு வாய்வழியாகக் கொடுக்கப்படும் போது இதன் உயிர்கொல்லும் அளவு 4300 மி.கி/ கி.கி ஆகும். நச்சுத்தன்மையை விட இவற்றின் உணர்விழக்கச்செய்யும் விளைவுகளே ஓர்மையுடன் கருதப்படுகின்றன.
மேற்கோள்கள்
பகுப்பு:ஆல்க்கைல்-பதிலீடு பென்சீன்கள் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
சுர்சித் சிங் பர்னாலா
சுர்சித் சிங் பர்னாலா (Surjit Singh Barnala, 21 அக்டோபர் 1925 - 14 சனவரி 2017 ) இந்திய அரசியல்வாதி ஆவார். தமிழக ஆளுநராக 1990 முதல் 1991 வரை 2 ஆண்டுகளும், 2004 முதல் 2011 வரை ஏழு ஆண்டுகள் பணியாற்றியவர்.
சுர்சித் சிங், ஹரியானா மாநிலத்திலுள்ள அடேலி பேக்பூரில் பிறந்தார். பள்ளிப் படிப்பை நாபாவில் முடித்தவுடன் உயர் கல்வி கற்க லக்னோ சென்று லக்னோ பல்கலைக்கழகத்தில் 1946 ஆம் ஆண்டு சட்டம் பயின்று தேறினார். அவர் 1942 ஆம் ஆண்டு லக்னோவில் இருந்தபோது வெள்ளையனே வெளியேறு இயக்கத்தில் கலந்து கொண்டார். 1967 ம் ஆண்டு பர்னாலாவில் மாவட்ட நீதிமன்ற வழக்கறிஞராக பணியாற்றினார். அதே ஆண்டு பர்னாலா தொகுதியிலிருந்து சட்டமன்றப் பேரவைக்கு தேர்ந்தெடுக்கப்பட்டார்.
இந்தத் தொகுதி உறுப்பினராக 1999 ஆம் ஆண்டு வரை இருந்தார். 1969 ஆம் ஆண்டு பஞ்சாப் மாநில கல்வி அமைச்சரானார். அமிர்தசரஸிலிருக்கும் குரு நானக் தேவ் பல்கலைக்கழகம் அமைந்ததில் இவருடைய சேவை குறிப்பிடத்தக்கது. 1977 ஆம் ஆண்டு நாடாளுமன்ற உறுப்பினராகி மொரார்ஜி தேசாய் தலைமையில் விவசாயம் மற்றும் உணவுத்துறை அமைச்சரானார். 1985 ஆம் ஆண்டு சிரோமணி அகாலி தள் கட்சி தலைவராக தேர்ந்தெடுக்கப்பட்டு பஞ்சாப் மாநில முதல்வரானார்.பஞ்சாப் மாநிலத்தில் மிகவும் நெருக்கடியான காலகட்டத்தில் முதலமைச்சர் பதவி வகித்தவர் பர்னாலா (29.9.1985 - 11.6.1987). பொற்கோவிலில் நடந்த ‘நீல நட்சத்திர நடவடிக்கை’ என்ற ராணுவத் தாக்குதலால் சீக்கியர்கள் மன நிம்மதி இழந்திருந்த நாட்கள் அவை. தங்களின் முக்கிய கோரிக்கைகளை மத்திய அரசு நிறைவேற்றவில்லை என்ற பஞ்சாபியர்களின் கோபமும் வருத்தமும் மேலும் அதனுடன் சேர்ந்துகொண்டது. மிகவும் கொந்தளிப்பான காலகட்டம் என்றால் அது மிகையில்லை.
சிரோமணி அகாலி தளம் கட்சியில் குருசரண் சிங் டோரா, பிரகாஷ் சிங் பாதல் ஆகியோருடன் மூன்றாவது பெரும் தலைவராகக் கருதப்பட்டவர் சுர்ஜித் சிங்.
ஃபராக்கா ஒப்பந்தம்
1975-ல் நெருக்கடி நிலை காலத்தில் கைதுசெய்யப்பட்டுச் சிறையில் அடைக்கப் பட்டார். 11 மாதங்கள் தனிமைச் சிறையில் இருந்தார். நெருக்கடி நிலை விலக்கப்பட்டு, 1977-ல் மக்களவைக்கு நடந்த பொதுத் தேர்தலில் சாங்ரூர் தொகுதியில் வெற்றி பெற்று, பிரதமர் மொரார்ஜி தேசாய் தலை மையிலான அரசில் வேளாண் அமைச்ச ராகப் பதவி வகித்தார். 1978-ல் வங்க தேசத்துடன் கங்கை நதி நீரைப் பகிர்ந்து கொள்வதற்கான வரலாற்றுப் புகழ் மிக்க ‘ஃபராக்கா’ ஒப்பந்தத்தில் இந்தியா சார்பில் அவர்தான் கையெழுத்திட்டார்.
கண்ணியத்துக்குரிய பர்னாலா
அரசியல் உள்நோக்கத்தோடு கருணாநிதி தலைமையிலான திமுக அரசைக் கலைக்க, ‘உரிய வகையில் அறிக்கை தருமாறு’ பிரதமர் சந்திரசேகர் கோரியபோது, அதை ஏற்க முடியாதென்று உறுதியாக மறுத்தவர் பர்னாலா. கண்ணியத்துக்கு உரிய பர்னாலாவைப் பதவி விலகுமாறு கேட்க முடியாமல், உடனடியாக அவரை பிஹார் மாநில ஆளுநராக இடம்மாற்றினார் சந்திரசேகர். போதும் இந்த அரசியல் அசிங்கம் என்று பதவியைத் துறந்தார் பர்னாலா. மக்களவை உறுப்பினராக 1996 மற்றும் 1998 ஆம் ஆண்டுகளில் தேர்ந்தெடுக்கப்பட்டு வேதிப்பொருட்கள், உரம் மற்றும் உணவுத்துறை அமைச்சரானார்.
இந்திய நாட்டுப் பிரதிநிதியாக ஐக்கிய நாடுகள் அவை போன்ற அனைத்துலக நிறுவனங்களில் இடம் பெற்றிருந்தார். இவர் இயற்கையை ரசித்தல், ஓவியம் வரைதல், புத்தகம் படித்தல், எழுதுதல் மற்றும் பயணம் மேற்கொள்ளுதல் ஆகியவற்றில் ஈடுபாடு கொண்டவர். 1988 ஆம் ஆண்டு இவருடைய ஓவியங்கள் பாட்டியாலா பல்கலைக்கழக கலைக்கூடத்தில் கண்காட்சியாக்கப்பட்டது.
தமிழ் நாடு அரசு ஆளுநராக 03. 11. 2004 அன்று முதல் ஆகத்து 31 2011 வரை ஏழாண்டுகள் பதவி வகித்தார். ஒடிசாவின் ஆளுநராக கூடுதல் பொறுப்பும் வகித்தார். ஒன்றியப் பகுதிகளான புதுச்சேரி, அந்தமான் நிக்கோபர் தீவுகளின் துணை நிலை ஆளுநராகவும் பதவி வகித்தார்.தமிழ்நாடு, ஆந்திரம், உத்தராகண்ட் ஆகிய மாநிலங்களில் ஆளுநராகவும் அந்தமான் - நிகோபர் தீவுகளில் துணை நிலை ஆளுநராகவும் பதவி வகித்தவர். நாட்டில் கித்வாய்க்குப் பிறகு, அதிக ஆண்டுகள் ஆளுநராக இருந்தவர் இவரே.
மறைவு
சண்டிகரிலுள்ள அரசு மருத்துவமனையில் இவர் உயிர் பிரிந்தது.
உசாத்துணை
பகுப்பு:இந்திய அரசியல்வாதிகள் பகுப்பு:1925 பிறப்புகள் பகுப்பு:தமிழ்நாடு ஆளுநர்கள் பகுப்பு:பஞ்சாபின் முதலமைச்சர்கள் பகுப்பு:2017 இறப்புகள் பகுப்பு:11வது மக்களவை உறுப்பினர்கள் பகுப்பு:12வது மக்களவை உறுப்பினர்கள் பகுப்பு:6வது மக்களவை உறுப்பினர்கள் பகுப்பு:ஆந்திரப் பிரதேச ஆளுநர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:5வது மக்களவை உறுப்பினர்கள் பகுப்பு:புதுச்சேரி ஒன்றியத் துணைநிலை ஆளுநர்கள் பகுப்பு:இந்திய பஞ்சாப் அரசியல்வாதிகள்
சாடில் முனை
சாடில் முனை (Saddle Peak) அல்லது சாடில் மலை (Saddle Hill) என்பது இந்தியாவின் அந்தமான் நிகோபார் தீவுகள் கூட்டங்களின் வடக்கு அந்தமான் தீவில் அமைந்துள்ளது. இது வங்காள விரிகுடா கடலில் உள்ள மிக உயரமான தீவுக்கூட்டமாகும். இம் முனை 731 மீட்டர் உயரமுடையது. இம் முனை சாடில் முனை தேசியப் பூங்காவைச் சுற்றி அமைந்துள்ளது. இப் பூங்கா வடக்கு அந்தமான் தீவில் திக்லிபூர் என்னும் பெரிய நகரின் அருகில் அமைந்துள்ளது.
மேற்கோள்கள்
பகுப்பு:அந்தமான் நிக்கோபார் தீவுகளின் மலைகள்
பூக்கதைகள் (நூல்)
பூக்கதைகள் எனும் நூல் ஜெ தேவிகா என்பவர் எழுதியுள்ளார். இந்நூல் பாரதி புத்தகாலயம் வெளியிட்டுள்ளது.
சிந்தனை வெண்பா
சிந்தனை வெண்பா என்னும் நூல் சிவஞான வள்ளல் என்பவர் இயற்றிய 20 நூல்களில் ஒன்று. இது 35 வெண்பாக்களைக் கொண்ட நூல். இந்த நூலின் காலம் 15ஆம் நூற்றாண்டு.
திருஞான சம்பந்தரைப் போற்றிப் பாடப்பட்ட நூல் இது. மெய்கண்டார், வெண்காடர், எம்குரு, சிற்றம்பலவர், சுகர் ஆகிய ஐவரை இந்த நூல் ‘பூரணர்’கள் எனக் குறிப்பிடுகிறது. சான்றோர் என்னும் பழந்தமிழ்ச்சொல் பூரணர் ஆயிற்று. சாலும் என்றால் போதும் என்று பொருள். பூரணம் என்பது பூரித்த நிறைவுநிலை.
அடிக்குறிப்பு
பகுப்பு:15 ஆம் நூற்றாண்டுத் தமிழ் நூல்கள் பகுப்பு:வெண்பா
உகரச்சுட்டு
உகரச்சுட்டு என்பது அ, இ, உ எனப் பழந்தமிழ் இலக்கணமான தொல்காப்பியம் கூறும் மூவகைச் சுட்டுக்களில் ஒன்று. அகரச்சுட்டு பேசுபவருக்குத் தொலைவிலும், இகரச்சுட்டு பேசுபவருக்கு மிக அண்மையிலும் இருப்பதைச் சுட்டுவதற்குப் பயன்படுகின்றன. உகரச்சுட்டு முன்னிலையில் இருப்பவருடன் பேசும்போது பயன்படுகிறது. தற்காலத்தில் தமிழ்நாட்டில் அகர, இகரச் சுட்டுகள் பயன்பாட்டில் இருந்தாலும் உகரச்சுட்டு வழக்கிழந்துவிட்டது. பிற்காலத்து நன்னூலிலும் உகரச்சுட்டுக் குறிக்கப்பட்டிருப்பதால் அக்காலம் வரையிலாவது தமிழ் நாட்டில் உகரச்சுட்டுப் பயன்பாட்டில் இருந்திருக்கவேண்டும். எனினும், தமிழ் வட்டார வழக்குகள் சிலவற்றில் இன்றும் உகரச்சுட்டு பயன்படுகிறது. குறிப்பாக இலங்கையில் உள்ள யாழ்ப்பாணத்துப் பேச்சு வழக்கில் உகரச்சுட்டுப் பல வடிவங்களில் பயன்பட்டுவருவதைக் காணலாம்.
மேற்கோள்கள்
பகுப்பு:தமிழ் இலக்கணம் பகுப்பு:யாழ்ப்பாணத் தமிழ்
மர்கபூர்
மர்கபூர் (Markapur), இந்தியாவின் ஆந்திர பிரதேசம் மாநிலத்தில் உள்ள ஒரு நகரம் மற்றும் பிரகாசம் மாவட்டத்தில் ஒரு நகராட்சி ஆகும். இது பிரகாசம் மாவட்டத்தில் மூன்றாவது பெரிய நகரம்.
புவியியல்
இந்நகரம் 15.73°N, 79.28°W. அமைந்துள்ளது. மேலும் கடல் மட்டத்திலிருந்து 145 மீட்டர் (475 அடி) உயரத்தில் அமைந்துள்ளது.
வெளிப்புற இணைப்புகள்
பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
புண்ணிய பூமி
புண்ணிய பூமி 1978 ஆம் ஆண்டு வெளிவந்த தமிழ்த் திரைப்படமாகும். கே. விஜயன் இயக்கத்தில் வெளிவந்த இத்திரைப்படத்தில் சிவாஜி கணேசன், வாணிஸ்ரீ மற்றும் பலரும் நடித்துள்ளனர்.
மேற்கோள்கள்
பகுப்பு:1978 தமிழ்த் திரைப்படங்கள்‎ பகுப்பு:நாகேஷ் நடித்த திரைப்படங்கள் பகுப்பு:சிவாஜி கணேசன் திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள்
நயாகட் மாவட்டம்
, ஒடிசா மாநிலத்தின் மாவட்டங்களில் ஒன்று. இதன் தலைமையகம் நயாகட் என்னும் ஊரில் அமைந்துள்ளது.
உட்பிரிவுகள்
இந்த மாவட்டத்தை மண்டலங்களாகப் பிரித்துள்ளனர். அவை பாபூர், தஸ்பல்லா, கணியா, கண்டபடா, நயாகட், நுவாகாவ், ஓடகாவ், ரண்பூர் ஆகியன. இதன் பகுதிகள் ஒடிசா சட்டமன்றத்துக்கு ரண்பூர், கண்டபடா, தஸ்பல்லா, நயாகட் ஆகிய தொகுதிகளில் சேர்க்கப்பட்டுள்ளது.
இந்த மாவட்டம் புரி, கந்தமாள், கட்டக் ஆகிய மக்களவைத் தொகுதிகளில் சேர்க்கப்பட்டு உள்ளது.
தாமஸ் பிரான்சிஸ்
தாமஸ் பிரான்சிஸ் (Thomas Francis, பிறப்பு: நவம்பர் 21 1902, இறப்பு: பிப்ரவரி 24 1969), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 34 முதல்தர துடுப்பாட்டப்போட்டிகளில் கலந்து கொண்டுள்ளார். 1921-1927/28 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
தாமஸ் பிரான்சிஸ் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1902 பிறப்புகள் பகுப்பு:1969 இறப்புகள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள் பகுப்பு:சாமர்செட் துடுப்பாட்டக்காரர்கள்
இராமநிலையம்
இராமநிலையம் (மலையாளம் :രാമ നിലയം; ஆங்கிலம்:Ramanilayam) என்பது இந்தியாவின் கேரளாவின் திருச்சூர் நகரின் மையத்தில் அமைந்துள்ள கேரள அரசுக்குச் சொந்தமான ஒரு விருந்தினர் இல்லமாகும்.
விளக்கம்
இந்த கட்டிடம் பிரித்தானியாவின் இந்தியப் பேரரசு காலத்தில் கட்டப்பட்டது. விருந்தினர் மாளிகையாக மாற்றப்படுவதற்கு முன்பு, இது ஐக்கிய இராச்சியத்தின் அரசியல் அதிகாரிகளுக்கான இல்லமாக இருந்தது. விருந்தினர் மாளிகையில் மூன்று தொகுதிகளில் 30 அறைகளும், இரண்டு சிறப்பு விருந்தினர் அறைகளும் உள்ளன. அறை ஒதுக்கீட்டில் அரசியல்வாதிகள் மற்றும் அதிகாரிகள் அதிக முன்னுரிமை பெறுகின்றனர். மேலும் இங்கு 40 அறைகளைக் கட்ட கேரள அரசு திட்டமிட்டுள்ளது. கேரள சுற்றுலா வளர்ச்சிக் கழகம் இதனை நிர்வகிக்கிறது. அரசு விருந்தினர் மாளிகை என்பதால், கேரள அரசியல் வரலாற்றில் பல முக்கிய நிகழ்வுகளுக்குச் சாட்சியாக உள்ளது.
ரஹத் நுஸ்ரத் ஃபத்தே அலி கான்
ரஹத் நுஸ்ரத் ஃபத்தே அலி கான்  (பாகிஸ்தானின் பஞ்சாபிலுள்ள பைசலாபாத்தில் 1974 ஆம் ஆண்டு பிறந்தவர்) பாகிஸ்தான் இசைக்கலைஞர் மற்றும் முதன்மையாக சுஃபிக்களின் (இஸ்லாமியத்திலேயே உள்ள ஒரு உள்ளுணர்வு ரீதியான மரபு) பக்தி இசை வகையான கவ்வாலி இசைப் பாடகர் ஆவார். இவர் உஸ்தாத் நுசுரத் பதே அலி கானின் உறவினர் ஆவார். கவ்வாலி மட்டுமின்றி, கசல்கள் மற்றும் பிற மெல்லிசை நிகழ்ச்சிகளையும் நடத்துகிறார். பாகிஸ்தான், இந்தியா மற்றும் உலகெங்கிலும் பயணம் செய்து இவர் பல நிகழ்ச்சிகள் நடத்தியுள்ளார்.
ஆரம்ப கால வாழ்க்கையும் பயிற்சியும்
1974 ஆம் ஆண்டில் பாகிஸ்தான் பஞ்சாபிலுள்ள பைசலாபாத்தில் பாகிஸ்தானின் மரபு வழி இசைக் குடும்பத்தில் பிறந்தார். ஃபரூக் ஃபத்தே அலி கானின் மகனான ரஹத், அவருடைய மாமா நுஸ்ரத் ஃபத்தே அலி கானிடம் கவாலி மற்றும் சாஸ்திரீய இசைப் பயிற்சி பெற்றார்.
தொழில் வாழ்க்கை
இவருடைய முதல் பொது இசையரங்கு நிகழ்ச்சியானது அவரது பத்து அல்லது பதினோராம் வயதில் 1985 ஆம் ஆண்டில் அவரது மாமாவுடன் இங்கிலாந்துக்குப் பயணம் செய்த போது நடைபெற்றது. அங்கு கவாலி பார்டியில் பாடியதுடன் தனிப் பாடல்களையும் பாடினார். 1985 ஜூலை 27 இல் பிர்மிங்ஹாமில் நடைபெற்ற இசை நிகழ்ச்சியில் தனி கஸல் பாடலான முக் டேரா சோஹ்நேயா ஸர்ப் நலுன் சங்கா ஐ பாடினார். ஹாரோ லெஸர் சென்டரில் 1985 ஆம் ஆண்டில் நடைபெற்ற நிகழ்ச்சியில் ஜின் ஜின் டாரி லாங் கியான் ராட்டான் என்ற தனிப்பாடலைப் பாடினார். மான் கி லகான் என்ற ஹிட் பாடல் இடம்பெற்ற பாப் (2004) என்னும் திரைப்படத்தின் மூலம் அவர் பாலிவுட்டில் பின்னணி பாடகராக அறிமுகமானார். இவரது பாடல் திறமையின் மூலம் இந்திய மக்களிடையே மிகவும் பிரபலமானார். [8].
சவுண்ட் ட்ராக்குகள் மற்றும் சர்வதேச பங்களிப்புகள்
தனது மாமா நுஸ்ரத் ஃபத்தே அலி கானுடன் பியல் ஜாம் என்னும் அமெரிக்க ராக் இசைக்குழுவைச் சேர்ந்த எட்டி வேடருடன் இணைந்து ரஹத் 1995 ஆம் ஆண்டின் ஹாலிவுட் திரைப்படமான டெட் மேன் வாகிங் படத்தின் சவுண்ட் ட்ராக்கில் பாடினார்.
மிகவும் சமீபத்தில் மெல் கிப்சனின்அப்போக்கலிப்டோ வின் சவுண்ட் ட்ராக்கில் இவரது பாடல்கள் இடம்பெற்றுள்ளன.
பாகிஸ்தானின் தேசபக்திப் பாடல்களான "தார்தி தார்தி" மற்றும் "ஹம் பாகிஸ்தான்" மற்றும் பாலிவுட் படங்களின் பாடல்கள் ஆகியன அவரது சமீபத்திய பணிகளில் அடங்கும்.
புற இணைப்புகள்
பகுப்பு:வாழும் நபர்கள் பகுப்பு:சூபி இசை பகுப்பு:1974 பிறப்புகள் பகுப்பு:1973 பிறப்புகள் பகுப்பு:கூகுள் தமிழாக்கம்-பாக்கித்தானியர்
நபரங்குபூர் மாவட்டம்
நபரங்குபூர் மாவட்டம், ஒடிசா மாநிலத்தின் 30 மாவட்டங்களில் ஒன்று. இதன் தலைமையகம் நபரங்குபூர் என்னும் ஊரில் அமைந்துள்ளது.
மாவட்ட விவரம்
தென்மேற்கு ஒரிசாவின் அமைந்துள்ள நபரங்பூர் மாவட்டம், இயற்கை வளத்தால் பசுமை மிகுந்து மிகவும் கண்கவர் மாவட்டமா கத் திகழ்கிறது. இது தனிமாவட்டமாக, 02.10.1992 முதல், மாநில அரசு அறிவிப்பு எண் டி.ஆர்.சி- 44/93/14218 / ஆர் என்ற ஆவண எண்ணுள்ள, அரசு ஆணைப்படி செயல்படுகிறது. அதற்கு முன்பு, இது ஒரு பரந்த துணை முந்தைய கோராபுட் மாவட்டத்தின் பிரிவு ஆக இருந்தது. இதன் எல்லையாக வடக்கில் இராய்பூரும், மேற்கில் சத்தீஸ்கரின் பாஸ்தர் மாவட்டங்கள் வரையும் நீண்டுள்ளது. கிழக்குப் பகுதியில், நபரங்பூரின் கலஹந்தியும், ராயகடா மாவட்டங்களையும் கொண்டுள்ளது. தெற்கே, ஒரிசாவின் கோராபுட் மாவட்ட எல்லைகளையும் தொடுகிறது. இந்தராவதி ஆறு, நபரங்பூரையும், கோராபுட் மாவட்டங்களையும் தொடுகிறது. நபரங்பூர் மாவட்டத்தின் நிலப்பரப்பளவானது, 5294 சதுர கி.மீ பரப்பளவு ஆகும். இம் மாவட்டத்தின் மொத்தம் காட்டுப் பரப்பளவு, 1583.4 சதுர கி.மீ. பரப்பளவினைக் கொண்டுள்ளது. இம்மாவட்டத்தின் புவியியல் வரைபடமானது, 20.3 முதல் 17.5 டிகிரி வடக்கு அட்சரேகையிலும், 81.27 முதல் 84.1 கிழக்கு தீர்க்கரேகைகளிலும் அமைந்துள்ளது.
மாவட்டத்தின் நிர்வாக தலைமையகம், நபரங்பூர் நகரில் அமைந்துள்ளது. தற்போது நபரங்பூர் மாவட்டத்தின் ஒரு துணைப்பிரிவு நகராக நபரங்பூர் உள்ளது. 10 தாலுக்காக்களும், 10 தொகுதிகளும் உள்ளன. 2011 மக்கள் தொகை கணக்கெடுப்பின்படி, நபரங்பூர் மாவட்டத்தில் 12,18,762 மக்கள் தொகைப் பெருக்கம் உள்ளது. இந்த மக்கள்தொகையில், பாதிக்கும் மேற்பட்ட மாவட்டங்களில், பத்துக்கும் மேற்பட்ட வகையான, பழங்குடியினர் வாழ்கின்றனர். நபரங்பூர் மாவட்டத்தின் பாலின விகிதம் 10/18 ஆகும். நபரங்பூர் மாவட்டத்தின் பழங்குடியினர் பெரும்பாலும், வாழ்வாதாரத்திற்காக சாகுபடியையும், வனப் பொருட்களை நம்பி யிருக்கிறார்கள். நபரங்பூர் மாவட்டத்தின் எல்லைப் பகுதி, மேற்கில் சத்தீஸ்கர் மொழியால் பாதிக்கப்படுகிறது.
நிர்வாக அமைப்பின் படி, இம்மாவட்டத்தில் 169 கிராம பஞ்சாயத்துகளும், 1 என்ஏசி (உமர்கோட்) மற்றும் 10 காவல் நிலையங்களும் உள்ளன. இம்மாவட்டத்தின் அனைத்து மதத்துவரும், மத நல்லிணக்கத்தோடு கலந்து வாழ்கின்றனர். இந்து கடவுள்களை வணங்கும் பழங்குடியினருடன், எண்ணிக்கையில் இந்துக்கள், கிறிஸ்தவர்கள் மற்றும் முஸ்லிம்கள் வாழ்கின்றனர். மிர்கானிஸ், ஸ்ன்காரிஸ், மாலிஸ் மற்றும் சுந்தியைப் போலவே, பூமியாஸ் மற்றும் டோம்ப்ஸ் போன்ற வேறு சில பழங்குடியினரும் இங்கு வசிக்கின்றனர்.
பழங்குடியினர் ஆதிக்கம் செலுத்தும் மாவட்டமான நபரங்பூர், ஒப்பீட்டளவில் குறைந்த கல்வியறிவு கொண்டுள்ளது. இம்மாவட்டத்தின் மொத்த கல்வியறிவு பெற்றவர்கள் 490156 ஆவர். அதில் 298688 ஆண்களும், பெண்களில் 191468 நபர்களும் இருக்கின்றனர். நபரங்பூர் மாவட்டத்தில் பல கல்வி நிறுவனங்கள் சேவை செய்கின்றன. மாவட்டத்தில் ஒரு தொழில்நுட்ப நிறுவனம் உள்ளது. அதாவது உமர்கோட்டின் பெண்கள் I.T.I. அரசு. மேல்நிலைப் பயிற்சி பள்ளி, நபரங்பூர் மற்றும் அரசு மேல்நிலைப் பயிற்சி பள்ளி, உமர்கோட் மாவட்டத்தில் இயங்கும் தொழில்முறை பயிற்சி கல்லூரிகள். ஜபஹர் நவதயா வித்யாலயா, கட்டிகுடா என்பது நடுவன் அரசு நடத்தும் சிறப்புப் பள்ளியாக அமைந்து, இந்த மாவட்டத்தின் கல்வித் தேவைகளுக்கு நிறைவேற்றுகிறது.
முக்கியமாக ஒரு விவசாய மாவட்டமாக, நவரங்க்பூர் அதன் வாழ்வாதாரத்திற்காக விவசாயத்தைப் பொறுத்து 90 சதவீதத்திற்கும் அதிகமான மக்களைக் கொண்டுள்ளது. நீர்ப்பாசன வசதி இல்லாததால், விவசாய சமூகம் பெரும்பாலும் மழையைப் பொறுத்தது. தேசிய தோட்டக்கலை மிஷன் மாவட்டத்தில், பல பழங்கள் மற்றும் காய்கறிகளின் சாகுபடியை மேம்படுத்த, நிறைய நடவடிக்கைகளை எடுத்து வருகிறது. இரும்பு, குளோரைட், மைக்கா, குவார்ட்ஸ் போன்ற பல இயற்கை வளங்களின் புதையல் உள்ளன. உமர்கோட்டிற்கு அருகிலுள்ள, ஹீராபுட் கிராமத்தில் ஹெமாடைட் மற்றும் லிமோனைட் வளமான இருப்பு உள்ளது. ஒவ்வொன்றிலும் சுமார் 60% இரும்பு உள்ளது. இதேபோல், நபரங்பூரின் டெண்டுலிகுண்டி பகுதியில், கிரானைட் மிகப் பெரிய அளவு உள்ளது. நபரங்பூர் மாவட்டத்தின் வடக்கே, கலஹந்தியின் எல்லை வரை, கரடுமுரடான வெள்ளை குவார்ட்ஸின் அடுக்குகளை உள்ளடக்கிய பாறை படுக்கைகள் உள்ளன. தொழில்துறை அடிப்படையில், இந்த மாவட்டம் வளர்ச்சியடையவில்லை. ஆனால் இம்மாவட்டத்தில் காணப்படும் இந்த தாதுக்கள் அனைத்தும், நாட்டின் பிற பகுதிகளில் உள்ள பல்வேறு தொழில்களை பெரிதும் வளர்க்கின்றன.
உட்பிரிவுகள்
இந்த மாவட்டத்தை மண்டலங்களாகப் பிரித்துள்ளனர். அவை ராய்கட், உமர்கோட்டை, சண்டாஹாண்டி, ஜர்காம், தேந்துளிகுண்டி, நபரங்குபூர், நந்தஹாண்டி, கோசகுமடா, தேபுகாம், பாபடாஹாண்டி ஆகியன. இதன் பகுதிகள் ஒடிசா சட்டமன்றத்துக்கு உமர்கோட்டை, ஜாரிகாவ், நபரங்குபூர், டாபுகாம், ஆகிய தொகுதிகளில் சேர்க்கப்பட்டுள்ளது.
இந்த மாவட்டம் நபரங்குபூர் மக்களவைத் தொகுதியின் எல்லைக்குள் உள்ளது.
இணைப்புகள்
பகுப்பு:ஒடிசாவின் மாவட்டங்கள் பகுப்பு:நபரங்குபூர் மாவட்டம்
தானிஷ் கனேரியா
தானிஷ் பிரபா சங்கர் கனேரியா (Danish Prabha Shanker Kaneria, உருது: دانش پربھا شنکر کنیریا, ஹிந்தி: दिनेश प्रभा शंकर कनेरिया, பிறப்பு: டிசம்பர் 16 1980), ஒரு முன்னாள் பாக்கித்தானியத் துடுப்பாட்டக்காரர். இவர் பாக்கித்தன் அணிக்காக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2000 இலிருந்து 2010 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார். இவர் பாக்கித்தான் கராச்சியைச் சேர்ந்தவர். வலது கை புறத்திருப்ப பந்து வீச்சாளரான இவர் சிறப்பாக கூக்ளி விசுவதன் மூலமாக பரவலாக அறியப்பட்டார். அதிக இலக்குகள் வீழ்த்திய பாக்கித்தானிய தரவரிசையில் இவர் நான்காவது இடத்தில் உள்ளார்.முதல் மூன்று இடங்களில் விரைவு வீச்சாளர்களான வசீம் அக்ரம், வக்கார் யூனிசு மற்றும் இம்ரான் கான் ஆகியோர் உள்ளனர். பாக்கித்தான் அணிக்காக விளையாடிய இரண்டாவது இந்து சமயத்தைச் சேர்ந்தவர் ஆவார். இதற்கு முன் அனில் தல்பத் பாக்கித்தான் அணிக்காக விளையாடியுள்ளார்.
இவர் பாக்கித்தான் அணிக்காக 61 தேர்வுத் துடுப்பாட்டங்களில் விளையாடி 261 இலக்குகளைக் கைப்பற்றியுள்ளார்.இவரின் பந்துவீச்சு சராசரி 34.79 ஆகும். மேலும் 18 ஒருநாள் பன்னாட்டுத் துடுப்பாட்டப் போட்டிகளில் விளையாடி 15 இலக்குகளைக் கைப்பற்றினார். இவரின் சரசரி 45 ஆகும். வங்காளதேசத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியின் முதல் ஆட்டப்பகுதியில் 77 ஓட்டங்கள் கொடுத்து 7 இலக்குகளைக் கைப்பற்றினார். பின் மற்றொரு போட்டியில் 94 ஓட்டங்களை விட்டுக்கொடுத்து 12 இலக்குகளைக் கைபப்ற்றினார். இதுவே இவரின் சிறந்த பந்துவீச்சாக உள்ளது. இவர் தேர்வுப் போட்டிகளில் 15 முறை 5 இலக்குகளைக் கைப்பற்றியுளார். இவர் வங்காளதேசத் துடுப்பாட்ட அணி மற்றும் இலங்கைத் துடுப்பாட்ட அணிக்கு எதிராக ஒரே போட்டியில் 10 இலக்குகளைக் கைப்பற்றியுள்ளார். 2003 ஆம் ஆண்டில் நியூசிலாந்து துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் 34 ஓவர்களை விட்டுக்கொடுத்து 3 இலக்குகளைக் கைப்பற்றினார். இதுவே இவரின் சிறந்த பந்துவீச்சாக உள்ளது. 2004 மற்றும் 2010 ஆம் ஆண்டுகளில் எச்செக்ஸ் அணிக்காக இங்கிலாந்து மாகாணத் துடுப்பாட்டப் போட்டிகளில் விளையாடினார்.
தேர்வுப் போட்டிகள்
2000 ஆம் ஆண்டில் இங்கிலாந்துத் துடுப்பாட்ட அணி பாக்கித்தானில் சுற்றுப்பயணம் செய்து விளையாடியது. டிசம்பர் 3, இல் பைசலாபாத்தில்  நடைபெற்ற இங்கிலாந்துத் துடுப்பாட்ட அணிக்கு எதிரான இரண்டவது தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 8 பந்துகளில் 8 ஓட்டங்களை எடுத்தார். பின் பந்துவீச்சில் 34 ஓவர்கள் வீசி 9 ஓவரை மெய்டனாக வீசி 89 ஓட்டங்களை விட்டுக் கொடுத்தார். இதில் 2 இலகுகளைக் கைப்பற்றினார். பின் இரண்டாவது ஆட்டப் பகுதியில் பந்துவீச்சில் 7 ஓவர்கள் வீசி 30 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை.இந்தப் போட்டி சமனில் முடிந்தது.
2001-02 ஆம் ஆண்டுகளில் நடைபெற்ற ஆசியக் கோப்பைத் தேர்வுத் துடுப்பாட்டத் தொடரில் இவர் விளையாடினார். வங்காளதேசத் துடுப்பாட்ட அணிக்கு எதிரான தொடரின் ஓர் ஆட்டப் பகுதியில் இவர் ஆரு இலக்குகளைக் கைப்பற்றினார்.அந்தப் போட்டியில் 94 ஓட்டங்களை விட்டுக் கொடுத்து 9 இலக்குகளைக் கைப்பற்றினார். அந்தப் போட்டியில் பாக்கித்தான் அணி வெற்றிபெற்றது. இவர் ஆட்டநாயகனாகத் தேர்வானார். இதுவே தேர்வுத் துடுப்பாட்டப் போட்டிகளில் இவரின் சிறந்த பந்து வீச்சு ஆகும். அதற்கு அடுத்த ஆண்டு பாக்கித்தான் துடுப்பாட்ட அணி வங்காளதேசத்தில் சுற்றுப் பயணம் செய்து விளையாடியது. டாக்கா, பங்கபந்து தேசியத் துடுப்பாட்ட மைதானத்தில் நடைபெற்ற போட்டியில் இவர் 77 ஓட்டங்களை விட்டுக் கொடுத்து ஏழு இலக்குகளைக் கைப்பற்றினார்.
2003 ஆம் ஆண்டு தென்னாப்பிரிக்கத் துடுப்பாட்ட அணி பாக்கித்தானில் சுற்றுப் பயணம் செய்து விளையாடியது. டாக்கா, கடாபி துடுப்பாட்ட மைதானத்தில் நடைபெற்ற போட்டியில் இவர் 111 ஓட்டங்களை விட்டுக் கொடுத்து ஏழு இலக்குகளைக் கைப்பற்றினார். அதில் ஒரு ஆட்டப் பகுதியில் ஐந்து இலக்குகளைக் கைப்பற்றினார். அந்தப் போட்டியில் பாக்கித்தான் அணி வெற்றிபெற்றது. இவர் ஆட்டநாயகனாகத் தேர்வானார்.
2004 ஆம் ஆண்டு இலங்கைத் துடுப்பாட்ட அணி பாக்கித்தானில் சுற்றுப் பயணம் செய்து விளையாடியது. கராச்சி துடுப்பாட்ட மைதானத்தில் நடைபெற்ற போட்டியில் 118 ஓட்டங்களை விட்டுக் கொடுத்து எட்டு இலக்குகளைக் கைப்பற்றினார். அந்தப் போட்டியில் பாக்கித்தான் துடுப்பாட்ட அனி வெற்றி பெற்றது. அதற்கு அடுத்த போட்டியில் 190 ஓட்டங்களை விட்டுக் கொடுத்து பத்து இலக்குகளைக் கைப்பற்றி அணியின் வெற்றிக்கு உதவினார். அந்தப் போட்டியில் இவர் 60 ஓவர்களை வீசினார். மேலும் ஆட்ட நாயகன் விருதினையும் பெற்றார்.
2005 ஆம் ஆண்டு பாக்கித்தான் துடுப்பாட்ட அணி ஆத்திரேலியாவில் சுற்றுப் பயணம் செய்து விளையாடியது. சிட்னி துடுப்பாட்ட மைதானத்தில் நடைபெற்ற போட்டியில் இவர் 188 ஓட்டங்களை விட்டுக் கொடுத்து ஏழு இலக்குகளைக் கைப்பற்றினார். அந்தப்போட்டியில் பாக்கித்தான் அணி தோல்வி அடைந்தது. மேலும் அதே தொடரில் ஏழு இலக்குகளைக் கைப்பற்றினார். இவாரு ஏழு இலக்குகளைக் கைப்பற்றுவது இது ஏழாவது முறையாகும். இவரின் சிறப்பான செயல்பாட்டினை ஆத்திரேலிய வீரர் ஷேன் வார்னே பாராட்டினார். 2005ஆம் ஆண்டில் பன்னாட்டுத் துடுப்பாட்ட அவையின் சிறந்த தேர்வுத் துடுப்பாட்டா வீரர் விருதுக்கு இவர் பரிந்துரை செய்யப்பட்டார். ஆட்டத்தினை வெற்றி பெறச் செய்யும் சுழற் பந்து வீச்சாளர் என இவரை பிபிசி கூறியது.
2006 ஆம் ஆண்டு மேற்கிந்தியத் தீவுகள் துடுப்பாட்ட அணி பாக்கித்தானில்சுற்றுப் பயணம் செய்து விளையாடியது. முல்தான் துடுப்பாட்ட மைதானத்தில் நடைபெற்ற போட்டியில் இவர் ஐந்து இலக்குகளைக் கைப்பற்றினார்.
இறுதிப் போட்டி
2010 ஆம் ஆண்டில் பாக்கித்தான் துடுப்பாட்ட அணி இங்கிலாந்தில் சுற்றுப்பயணம் செய்து விளையாடியது .சூலை 29, நாட்டின்ஹாமில் நடைபெற்ற இங்கிலாந்துத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியின் முதல் ஆட்டப் பகுதியில் 21 ஓவர்கள் வீசி 100 ஓட்டங்களை விட்டுக்கொடுத்தார். ஆனால் இலக்கினைக் கைப்பற்றவில்லை. இரண்டாவது ஆட்டப்பகுதியில்20 பந்துகளில் 7 ஓட்டங்கள் எடுத்தார். பின் பந்துவீச்சில் 12 ஓவர்கள் வீசி 71 ஓட்டங்களை எடுத்தார். 1 இலக்கினைக் கைப்பற்றினார்.
வெளியிணைப்புகள்
பகுப்பு:பாக்கித்தானியத் துடுப்பாட்டக்காரர்கள் பகுப்பு:1980 பிறப்புகள் பகுப்பு:எஸ்செக்ஸ் துடுப்பாட்டக்காரர்கள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
நடராசபத்து
நடராசப் பத்து, சிதம்பரம் நடராசர் மீது சிறுமணவூர் முனுசாமி என்பவரால் பாடப்பட்டது. விருத்த வகையைச் சேர்ந்த பத்துப் பாடல்களைக் கொண்டதாக இது அமைந்துள்ளது. இப்பாடல்கள், "ஈசனே சிவகாமி நேசனே எனையீன்ற தில்லைவாழ் நடராஜனே" என முடிவதாக அமைந்துள்ளன. இப்பாடல்களை இயற்றிய முனுசாமி முதலியார், திருவள்ளூர் தாலுக்காவில் தற்போது சிறுமணைவை என வழங்கப்படும் ஊரிலே சுமார் முன்னூறு ஆண்டுகளுக்கு முன்னர் வாழ்ந்த ஒரு நடராசர் அடியவராவார்.
முதலாவது பாடல் 'மண்ணாதி பூதமொடு விண்ணாதி அண்டம் நீ' என ஆரம்பிக்கின்றது. கீழேயுள்ள இரண்டாவது பாடல் நடராசர் நடனமாடும்போது புல்லிலிருந்து கடல் வரை எவையெல்லாம் ஆடுகின்றன என்பதைக் குறிப்பதாக அமைந்துள்ளது.
மானாட மழுவாட மதியாட புனலாட
மங்கைசிவ காமி யாட
மறைதந்த பிரம்ம னாட
குஞ்சர முகத்த னாட
குண்டல மிரண்டாட தண்டைபுலி யுடையாட
குழந்தை முருகேச னாட
ஞானசம் பந்தரொடு இந்திராதி பதினெட்டு
முனியட்ட பாலகரு மாட
நரைதும்பை யருகாட நந்திவா கனமாட
நாட்டியப் பெண்க ளாட
வினையோட உனைப்பாட யெனைநாடி யிதுவேளை
விருதோடி ஆடிவரு வாய்
ஈசனே சிவகாமி நேசனே எனையீன்ற
வெளியிணைப்புகள்
நடராச தீட்சிதர் வலைப்பதிவு
பகுப்பு:சைவ சமய இலக்கியம்
தாளப்பள்ளி பலகை கரகம்மன் கோயில்
தாளப்பள்ளி பலகை கரகம்மன் கோயில் தமிழ்நாட்டில் கிருஷ்ணகிரி மாவட்டம், தாளப்பள்ளி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் ஆடி 18 முக்கிய திருவிழாவாக நடைபெறுகிறது.
ஹபர்ட் ஃபிரீக்ஸ்
வெளி இணைப்பு
ஹபர்ட் ஃபிரீக்ஸ் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1914 பிறப்புகள் பகுப்பு:1942 இறப்புகள்
வடக்கூர் கிருஷ்ணசுவாமி கோயில்
வடக்கூர் கிருஷ்ணசுவாமி கோயில் தமிழ்நாட்டில் கன்னியாகுமரி மாவட்டம், வடக்கூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கிருஷ்ணசுவாமி சன்னதியும், சுப்பிரமணிய சுவாமி, நவக்கிரகம் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கன்னியாகுமரி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ச. மெய்யப்பன்
'''ச. மெய்யப்பன்''' தமிழகப் பதிப்பாளரும் தமிழ்ப் பேராசிரியரும் ஆவார். இவர் பல தமிழ் நூல்களை வெளியிட்டுள்ளார். தமிழில் முனைவர் பட்டம் பெற்றவர். அண்ணாமலைப் பல்கலைக்கழகத்தில் தமிழ்த்துறையில் 36 ஆண்டுகளாகத் தமிழ்ப் பேராசிரியராகப் பணியாற்றியவர். தமிழகத்தில் தமிழுக்கென்று ஏறத்தாழ 40,000 நூல்களுடன் முதல் தனியார் ஆய்வகம் ஒன்றை சிதம்பரத்தில் அமைத்தவர். இவர் எழுதிய தாகூர் நூல் தமிழக அரசின் முதல் பரிசு பெற்றது.
நூல்கள் வெளியிடல்
இவர் தமிழ் நூல்கள் வெளியிடுவதற்காக மணிவாசகர் பதிப்பகம் என்ற ஒரு பதிப்பகத்தைத் தொடங்கினார். இதன் வழியாகப் பல தமிழ் நூல்களை வெளியிட்டிருக்கிறார். பள்ளி மாணவர்களுக்காக "வெற்றித் துணைவன்" எனும் பெயரில் பாட நூல்களுக்கான கையேடுகளை வெளியிட்டுள்ளார். இவரை "பதிப்புச் செம்மல்" என அறிஞர்கள் இவரைப் பாராட்டுவர். சிதம்பரத்தில் இவருடைய பெயரிலேயே மெய்யப்பன் பதிப்பகம் எனும் பெயரிலும் ஒரு பதிப்பகம் நிறுவப்பட்டுள்ளது.
விருதுகள்
பகுப்பு:தமிழகப் பதிப்பாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:தமிழ் அகராதி தொகுப்பாளர்கள்
பஞ்சவர்
பஞ்சவர் என்னும் சொல் பாண்டியரை உணர்த்தும். இப்பெயரில் இலங்கையை பொதுக்காலத்திற்கு சற்று முன்னர் ஆண்ட ஐந்து பாண்டியர்களும் குறிக்கப்படுகின்றனர். சங்ககாலத்திலும் பிற்காலத்திலும் பாண்டியரை பஞ்சவர் என்னும் பெயருடன் அழைப்பது மரபாகவே ஆனது.
சங்ககாலக் குறிப்புகள்
இவற்றால் பஞ்சவர் என்னும் சொல் பாண்டியரைக் குறிக்கப் பயன்படுத்தப்பட்ட காரணம் விளங்கவில்லை.
பிற்காலம்
சங்ககாலத்துக்கு பிறகு பெரும்பாலும் மதுரையில் மூத்தவனான பட்டத்தரசன் இருக்க தென்பாண்டி நாடு மற்றும் வட தமிழகத்தில் மூத்தவனது நான்கு சகோதரர்கள் இருந்து நடத்துவது வழக்கம். அதனால் பஞ்சவர் என்னும் பெயர் பிற்காலத்திலும் வழக்கில் இருந்தது. இதை பாண்டியர்களின் படைத் தளபதிகளாய் இருந்தவர்கள் சிலரும் தன் பெயரோடு பட்டமாக சேர்த்துக் கொண்டனர். அவற்றில் அதிகம் அறியப்படும் பாண்டியர்கள் சிலரின் பட்டியல் கீழே கொடுக்கப்பட்டுளது.
அடிக்குறிப்பு
பகுப்பு:பாண்டியர் பெயர் முறைமை
திருப்புடைமருதூர் நாறும்பூநாதர் கோயில்
திருப்புடைமருதூர் நாறும்பூநாதர் கோயில் தாமிரபரணியாற்றங்கரையில் அம்பாசமுத்திரத்திற்கு வடகிழக்கே அமைந்துள்ள சிவாலயம். இத்தல இறைவனார் சுயம்பு மூர்த்தி. இது கடைமருது தலம்.
தலச் சிறப்பு
தாரகா சக்தி பீடமாக உள்ள இத்தலத்தின் அம்பிகைக்கு தனி சந்நிதி அமைக்கப்பட்டுள்ளது. இங்குள்ள நடராசரின் சிலை ஓம் வடிவ திருவாசியுடன் அமைக்கப்பட்டுள்ளது. இங்குள்ள யோக தட்சிணா மூர்த்தி இரு கால்களையும் மடக்கி அமர்ந்தபடி உள்ளார்.
வழிபட்டோர்
இந்திரன், அகத்தியர், உமாதேவி, லட்சுமி, சரஸ்வதி, பூமிதேவி முதலானோர் வழிபட்ட திருத்தலம்.
பேர் சொல்ல ஒரு பிள்ளை
மேற்கோள்கள்
பகுப்பு:1978 தமிழ்த் திரைப்படங்கள்‎ பகுப்பு:கிருஷ்ணன்-பஞ்சு இயக்கிய திரைப்படங்கள் பகுப்பு:முத்துராமன் நடித்த திரைப்படங்கள் பகுப்பு:சிறீபிரியா நடித்த திரைப்படங்கள்
தர்மபுரி, ஜக்டியால் மாவட்டம்
தர்மபுரி என்ற கிராமம் இந்தியாவின் தெலங்காணா மாநிலத்தில் ஜக்டியால் மாவட்டத்தில் தர்மபுரி மண்டலத்தில் அமைந்துள்ளது.
நிலவியல்
தர்மபுரி, ஜக்டியால் நகரத் தொடருந்து நிலையத்திலிருந்து சுமார் 28–30 கி.மீ. தொலைவிலும் மஞ்செரியல் நகரிலிருந்து 42 கி.மீ. தொலைவில் கோதாவரி நதிக்கரையில் காசி பேட்டை-பலார்சா தொடருந்து பாதையில் அமைந்துள்ளது. மேற்கிலிருந்து கிழக்கு நோக்கிப் பாயும் கோதாவரி ஆறு, தர்மபுரியில் வடக்கிலிருந்து தெற்கே பாய்கிறது, எனவே இந்த அறு தட்சினா வாகினி (தெற்கு பாயும்) என்று அழைக்கப்படுகிறது.
மேற்கோள்கள்
பகுப்பு:Coordinates on Wikidata பகுப்பு:தெலங்காணாவில் உள்ள ஊர்களும் நகரங்களும்
பிரதேச செயலாளர் பிரிவுகளின் பட்டியல் - சபரகமுவா மாகாணம், இலங்கை
இரத்தினபுரி மாவட்டம்
இரத்தினபுரி மாவட்டம் 17 பிரதேச செயளாலர் பிரிவுகளாக பிரிக்கப்பட்டு நிர்வகிக்கப்படுகிறது. 350px|right|thumb|இரத்தினபுரி மாவட்டத்தின் 17 பிரதேச செயளர்பிரிவுகள்
கேகாலை மாவட்டம்
கேகாலை மாவட்டம் 11 பிரதேச செயளாலர் பிரிவுகளாக பிரிக்கப்பட்டு நிர்வகிக்கப்படுகிறது
மேற்கோள்கள்
பகுப்பு:சபரகமுவா மாகாணம், இலங்கை பகுப்பு:இலங்கை தொடர்பான பட்டியல்கள் பகுப்பு:இலங்கை பிரதேச செயலாளர் பிரிவுகளின் பட்டியல்கள்
பாலவிடுதி தூலிப்பட்டி பிடாரி கோயில்
பாலவிடுதி தூலிப்பட்டி பிடாரி கோயில் தமிழ்நாட்டில் கரூர் மாவட்டம், பாலவிடுதி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பிடாரியம்மன் சன்னதி உள்ளது. இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மேத்தியூ ஃபிரைட்லேண்டர்
மேத்தியூ ஃபிரைட்லேண்டர் (Matthew Friedlander, பிறப்பு: ஆகத்து 1 1979), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 14 முதல்தர துடுப்பாட்டப் போட்டிகளிலும், மூன்று ஏ-தர துடுப்பாட்டப் போட்டிகளிலும் கலந்து கொண்டுள்ளார். 2003/04 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
மெதிவ் பிரேன்லேன்டர் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1979 பிறப்புகள் பகுப்பு:நார்தாம்ப்டன்சையர் துடுப்பாட்டக்காரர்கள் பகுப்பு:வாழும் நபர்கள்
காப்ரியல் மௌடன்
மேற்கோள்
பகுப்பு:பிரெஞ்சு கணிதவியலாளர்கள் பகுப்பு:1618 பிறப்புகள் பகுப்பு:1694 இறப்புகள் பகுப்பு:பிரெஞ்சு அறிவியலாளர்கள்
நியூட்டனின் முதலாவது விதி
thumb|300px|நியூட்டனின் நகர்ச்சி விதிகள் பற்றி [[நியூட்டன் அவர்கள் 1687ல் இலத்தீன் மொழியில் எழுதிய பிரின்சிப்பியா மாத்தமாட்டிக்கா என்னும் நூலில் எழுதியுள்ளார்.]]
ஐசாக் நியூட்டனின் முதல் விதியின் இலத்தீன் மொழிக் கூற்று:
நியூட்டனின் முதல் விதியை அசையாநிலை விதி (law of inertia) என்பர். அதாவது விசை ஏதும் இல்லை என்றால் ஒரு பொருளானது தன் நிலையிலேயே (அசையாமலோ, தான் ஒரே சீரான விரைவோடு சென்றுகொண்டிருந்த நிலையிலோ) இருக்கும் என்பதாகும்.
புறவிசை தீண்டா அசைவொன் றிலவே
முதலியக் கமாறா தவை
உரை : ஒரு பொருளின் மீது வெளிப்புறவிசையொன்று செயல்படும் வரை எந்த ஒரு பொருளும் தனது ஓய்வு நிலையையோ அல்லது நேர்க்கோட்டில் அமைந்த சீரான இயக்க நிலையையோ மாற்றிக் கொள்ளாது. பொருளின் இந்த பண்பே நிலைமம் எனப்படுகிறது. நிலைமம் பற்றி அறிய இவ்விதி உதவுகிறது.
பயன்படுத்தும்போது கவனிக்க வேண்டியவை
இவ்விதி நிலைமக் குறிப்பாயங்களுக்கு மட்டுமே பொருந்தும்; நிலைமம்-சாரா குறிப்பாயங்களுக்கு பொருந்தாது. இந்த விதி விசையை ஒரு பண்பறி அளவில் வரையறுக்கின்றது.
இவற்றையும் பார்க்க
பகுப்பு:நியூட்டன் விதிகள்
தாபோ உம்பெக்கி
தாபோ முவுயெல்வா உம்பெக்கி (Thabo Mvuyelva Mbeki, பிறப்பு: ஜூன் 18, 1942) தென்னாப்பிரிக்காவின் குடியரசுத் தலைவர் ஆவார். 14 வயதில் ஆப்பிரிக்க தேசிய காங்கிரஸ் கட்சியை சேர்ந்தார். ஐக்கிய இராச்சியத்தில் சசெக்ஸ் பல்கலைக்கழகத்தில் பொருளியல் படித்துள்ளார். 1994இல் தென்னாப்பிரிக்காவில் நிறவெறி அரசு முடிவுக்கு வந்து நெல்சன் மண்டேலா குடியரசுத் தலைவர் பதவியில் ஏறும்பொழுது உம்பெக்கி துணைத் தலைவராக பதவியில் ஏறினார். 1999இல் உம்பெக்கி குடியரசுத் தலைவராக ஆனார்.
2008இல் செப்டம்பர் 20ஆம் தேதி ஆப்பிரிக்க தேசிய காங்கிரஸ் கட்சி இவருக்கு ஆதரவு பின்வாங்கியுள்ளது. இதனால் உம்பெக்கி பதவி விலகுவதற்கு உடன்பட்டார்.
மேற்கோள்கள்
பகுப்பு:ஆப்பிரிக்க அரசுத்தலைவர்கள் பகுப்பு:தென்னாப்பிரிக்க அரசியல்வாதிகள் பகுப்பு:1942 பிறப்புகள் பகுப்பு:வாழும் நபர்கள்
இயேசுவின் திரு இதய பசிலிக்கா, பாரிஸ்
இயேசுவின் திரு இதய பசிலிக்கா, பாரிஸ் (Basilica of the Sacred Heart of Paris) எனவும் பொதுவாக திரு இதய பசிலிக்கா (Sacré-Cœur Basilica) எனவும் சுருக்கமாக திரு இதயம் (Sacré-Cœur; Basilique du Sacré-Cœur, ) எனவும் அழைக்கப்படுவது பாரிசில் உள்ள ஒரு கத்தோலிக்க திருச்சபை கோயிலும் சிறிய பசிலிக்காவும் ஆகும். இது இயேசுவின் திரு இதயத்திற்கு அர்ப்பணிக்கப்பட்டுள்ளது. இது ஒரு முக்கிய நிலக் குறியாக நகரத்தின் உயர் புள்ளியில் அமைந்துள்ளது. திரு இதயம் அரசியல், கலாச்சார நினைவிடமாகவும் திகழ்கிறது. அத்துடன் இயேசுவின் திரு இதயத்திற்கு அர்ப்பணிக்கப்பட்டுள்ள இது கிறித்துவின் அன்பையும் இரக்கத்தையும் தெரிவிப்பதாகவும் அமைந்துள்ளது. நினைவுச்சின்னம் தினமும் காலை 6:30 மணி முதல் இரவு 10:30 மணி வரை திறந்திருக்கும்.
வெளி இணைப்புகள்
பகுப்பு:பிரான்சியக் கிறித்தவக் கோவில்கள்
மேச்சேரி ஊராட்சி
மேச்சேரி ஊராட்சி (Mecheri Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள ஆற்காடு வட்டாரத்தில் அமைந்துள்ளது. இந்த ஊராட்சி, ஆற்காடு சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2134 ஆகும். இவர்களில் பெண்கள் 1093 பேரும் ஆண்கள் 1041 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
நானோ தானியங்கியல்
நானோ தானியங்கியல் ( nanorobotics) என்பது நானோ மீட்டர் (10-9 மீட்டர்) அளவிலான மிக நுண்ணிய இயந்திரங்கள் பற்றிய இயல். இதனை உயிரியல் துறையில் பெரிதும் பயன்படுத்தலாம். இதன் இயந்திரங்கள் பயன்பாட்டுக்கு ஏற்ப பெயர் மாற்றப்படுகிறது. பொதுவாக இந்த தொழில் நுட்பத்தில் உருவாக்கப்படும் இயந்திரங்களை நானோ தானியங்கி என்று சொல்வார்கள்.
நானோ தானியக்கியம்
இதனால் எதிர்கால நானோ தொழில்னுட்பத்தின் வளர்ச்சியே திறன் வாய்ந்த கணிணிகளை(super computers) சார்ந்துள்ளது.மேலும் இத்தகைய அணு பரிமான நுன் கட்டுப்பாடுகளுக்கு அணுவிலும் அளவு குறைவானவற்றை அதாவது மின் கூடுகளை (orbitals) கட்டுப்படுத்த வேண்டியுள்ளது.
ஆனால் இதுவறை அவைகளின் இயக்கங்கள் உயிரி சார் பொருட்களின் ஊடே எவ்வாறு இருக்க வேண்டும் என்பது பற்றிய கட்டுரைகள் உள்ளன.
நானோ அணுகுமுறைகள்
பயோ-சிப் (biochip)
நுபாட் ( nubots) அல்லது நானோ மரபணு
பக்டிரியால் அடிப்படையில்
நானோ மருந்து ( nano medicine)
மேற்கோள்கள்
பகுப்பு:தானியங்கியல்
இணையப் புகழ்மண்டபம்
right|thumb| தொடக்க உறுப்பினர்கள் (2012) இணையப் புகழ்மண்படம் (Internet Hall of Fame) என்பது 2012 ஆம் ஆண்டு இணையக் கழகம் நிறுவிய ஒரு வாழ்நாள் சாதனை விருது ஆகும். இவ்விருது இணையத்தின் வளர்ச்சி, முன்னேற்றத்துக்குப் பெரும் பங்காற்றியோரைச் சிறப்பிக்கும் நோக்கில் வழங்கப்படுகிறது. வின்டு செர்ப்பு, திம் பேர்னேர்சு-லீ, இரிச்சர்டு சிட்டால்மேன், இலினசு தோர்வால்டுசு முதலியோர் இதன் தொடக்க உறுப்பினர்களுள் சிலர்.
நோக்கம்
2012ஆம் ஆண்டு, இணையக் கழகத்தின் இருபதாம் ஆண்டு நிறைவை ஒட்டி, "உலகளாவிய இணையத்தின் வளர்ச்சி, முன்னேற்றத்துக்காகப் பங்களித்த தொலைநோக்காளர்கள், தலைவர்கள், புகழ்பெற்றவர்களைப் பொதுவில் சிறப்பிக்கும் பொருட்டு" இணையப் புகழ்மண்டபத்தை உருவாக்கினார்கள்.
இவ்விருதை இன்னாருக்கு அளிக்கலாம் என்ற முன்மொழிவுகளை முறையான விண்ணப்பங்கள் மூலம் எவரும் தரலாம். இவர்களில் யார் தெரிவு பெறுவார்கள் என்ற இறுதி முடிவுக்கு இணையப் புகழ்மண்டபத்தின் ஆலோசனைக் குழு பொறுப்பெடுக்கும். இந்த ஆலோசனைக் குழுவில் இணையத் தொழில் துறையில் நன்கு அறியப்பெற்ற தொழில்வல்லுநர்கள் இடம்பெறுகிறார்கள்.
வரலாறு
ஏப்பிரல் 23, 2012 அன்று சுவிட்சர்லாந்தின் செனீவாவில் இணையக் கழகம் நடத்திய மாநாட்டில் 33 தொடக்க உறுப்பினர்கள் புகழ்மண்டபத்தில் இடம்பெற்றனர்.
2014 இல் 24 பேர் இப்புகழ்மண்படத்தில் இடம்பெற்றனர். இவர்களின் பெயர்கள் ஆங்காங்கில் நடைபெற்ற நிகழ்வில் அறிவிக்கப்பட்டன.
வெளி இணைப்புகள்
பகுப்பு:விருதுகள்
ஜகதிஷ் பிரதான்
இதனையும் பார்க்கவும்
பாரதிய ஜனதா கட்சி
மேற்கோள்கள்
பகுப்பு:1953 பிறப்புகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பிலாவிடுதி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஹசன் ராசா
ஹசன் ராசா (Hasan Raza, உருது: حسن رضا, பிறப்பு: மார்ச்சு 11 1982), ஒரு பாக்கித்தானியத் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும், 16 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1996 இலிருந்து 2005 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார். இவர் கராச்சியைச் சேர்ந்தவர்
பகுப்பு:பாக்கித்தானியத் துடுப்பாட்டக்காரர்கள் பகுப்பு:1982 பிறப்புகள் பகுப்பு:1988 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
லுடுவிக் வான் பேத்தோவன்
லூடுவிக் வான் பேத்தோவன் (Ludwig van Beethoven, ; 1770 - மார்ச் 26, 1827) செருமனியைச் சேர்ந்த ஒரு புகழ் பெற்ற மேற்கத்திய செவ்விசை இயற்றுநர் ஆவார். இவர் செருமனியில் உள்ள பான் என்னும் நகரில் பிறந்தார். பியானோ கருவிக்காகவும் பிற இசைக் கருவிகளுக்காகவும் சேர்ந்திசை நிகழ்வுகளுக்காகவும் பல செவ்விசை ஆக்கங்கள் செய்துள்ளார். மேற்கத்திய கலை இலக்கியத்தில் மரபார்ந்த மற்றும் காதல்சார் காலகட்டங்களுக்கு இடையில் ஒரு முக்கியமான இசைக் கலைஞராக இவர் கருதப்பட்டார். அனைத்து இசையமைப்பாளர்களிடமும் மிக பிரபலமான மற்றும் செல்வாக்கு மிகுந்த ஒரு நபராகவும் அறியப்பட்டார். இவர் ஒரு சிறந்த பியானோ வாசிக்கும் கலைஞரும், வயலின் வாசிக்கும் கலைஞரும் ஆவார். இவர் ஒரு சிறந்த இசையமைப்பாளராகவும் இருந்தார். இவருடைய சிம்ஃபனி என்னும் ஒத்தினி இசையில் ஐந்தாவதும் ஒன்பதாவதும் ஒரு வயலின் இசைவடிவம், 32 பியானோ தனியிசை வடிவங்கள், 16 நரம்பிசை வடிவங்கள் மிகவும் புகழ் பெற்றவையாகும். சுமார் 1801 ஆம் ஆண்டு வாக்கில் இவருக்கு சிறுகச் சிறுக காது செவிடாகத் தொடங்கியது. 1817ல் இவர் முற்றுமாய் செவிடாகிவிட்டார். எனினும் இவர் இக்காலத்தே மிகவும் சிறந்த இசை ஆக்கங்களைச் செய்துள்ளார்.
இவர் 1792இல் மேற்கத்திய இசைக்குப் புகழ் பெற்ற வியன்னா நகருக்குச் சென்று அங்கு வாழத் தொடங்கினார். இவர் திருமணம் செய்துகொள்ளவில்லை. இவர் கடைசியில் வியன்னா நகரில் 1827இல் இறந்தார்.
பிறப்பு மற்றும் இளமைக்காலம்
பின்னர் 1779ல் லுடுவிக் தனது வாழ்வின் முக்கியமான ஆசிரியரான கிறிஸ்டியன் கோட்லாப் நீஃப்பிடம் இசையமைத்தல் பற்றி கற்கத் தொடங்கினார். நீஃப்பிடம் இசை எழுத கற்றதோடு அவருடைய உதவியுடன் தனது முதல் இசை படைப்பை 1783ல் வெளியிட்டார் லூடுவிக். 1784 முதல் நீஃப்பின் துணை இசைக்கலைஞராக அரசவை இசைக்குழுவில் பணியாற்றத் தொடங்கினார். 1783ல் லூடுவிக் தனது முதல் மூன்று பியானோ சொனாட்டாகளை மாக்சுமிலியன் பெடரிக் என்பவருக்காக உரித்தாக்கினார். லூடுவிக்கின் இசை திறமையினால் ஈர்க்கப்பட்டு, அவரின் இசை கல்விக்காக கொடையளித்தார் மாக்சுமில்லியன். மொசார்டுடன் இணைத்து இசை கற்பதற்காக 1787 மார்ச் மாதம் வியன்னா சென்றார். அவர்களுடை நட்பு குறித்து தெளிவான சான்றுகள் எதுவும் கிடைக்கப் பெறவில்லை. தன் தாயாரின் மறைவு காரணமாக உடனேயே அவர் பான் திரும்பினார். தந்தையும் நோயுற்ற காரணத்தினால், குடும்ப சுமை லூடுவிக் மீது விழுந்தது.
காது கேளாமை
1796 ஆம் ஆண்டு பீத்தோவனின் 26 ஆம் வயதில் அவருக்கு காது கேளாமை ஆரம்பித்தது. கேட்கும் திறனை அவர் சிறிது சிறிதாக இழக்கத் தொடங்கினார்.
காதிரைச்சல் நோயால் அவர் தீவிரமாக பாதிக்கப்பட்டு கொண்டிருந்தார். ஒரு விதமான இரைச்சல் அவர் காதில் ஒலித்துக்கொண்டே இருந்ததால் அவரால் இசையை கேட்க முடியாமல் போனது. காதில் வலி ஏற்படுவதால் அவர் பேசுவதைக்கூட குறைத்துக்கொண்டார்.
1801 வாக்கில் தனது காதின் நிலை பற்றி விளக்கி தன் நண்பர்களுக்கு கடிதங்கள் அனுப்பினார் பீத்தோவன்.சில நெருங்கிய நண்பர்கள் செவிட்டுத்தன்மை பற்றி ஏற்கனவே அறிந்திருந்தனர். பின் மருத்துவரின் ஆலோசனைபடி வியன்னாவுக்கு அருகில் உள்ள சிறிய ஆஸ்திரிய கிராமமான ஹெலிசாட்டில் வசித்து வந்தார். அவர் அங்கு 1802 ஏப்ரல் முதல் அக்டோபர் வரை வசித்து வந்தார்.
ஹெலிசாட்டில் இருந்தபோது பீத்தோவன் தன் தமயனுக்கு ஒரு உருக்கமான கடிதத்தை எழுதி இருந்தார். அதில் அவர் செவிட்டுத்தன்மையின் காரணமாக தற்கொலை செய்து கொள்ளலாம் எனும் நிலைக்கு தள்ளப்பட்டுவிடேன் என்று கூறியிருந்ததாக தெரிவிக்கப்பட்டது.
இறுதியில் அவரால் எதையுமே கேட்க முடியாத நிலை ஏற்பட்டது. தனது ஒன்பதாம் ஒத்தினி இசையை வாசிக்கும் பொழுது, அவ்விசை அவர் காதுகளிலேயே விழவில்லையாம். பார்வையாளர்கள் ஆர்ப்பரிப்பதும், கைத்தட்டல் ஓசைகளும் கூட அவர் காதுகளில் விழவில்லையாம். சுற்றி பார்த்துதான் அவர்கள் கைதட்டுகிறார்கள் என்பதை புரிந்து கொண்டாராம் பீத்தோவன். அதன் பின் பொதுமக்கள் மத்தியில் வாசிப்பதை நிறுத்திக் கொண்டாராம் பீத்தோவன். அவரின் ஏராளமான காது கேட்கும் கருவிகள் தற்போது ஜெர்மனியின் போன் என்னும் நகரில் உள்ள பீத்தோவனின் அருங்காட்சியகத்தில் பார்வைக்காக வைக்கப்பட்டுள்ளது. (பீத்தோவன் பிறந்த வீடு தற்போது பீத்தோவனின் அருங்காட்சியமாக மாற்றப்பட்டுள்ளது).
நடத்தை
பீத்தோவனின் தனிப்பட்ட வாழ்க்கை கடுமையான காதுவலியால் அவதிப்பட்டே கழிந்தது. இருபதாவது வயது முதலே எரிச்சலூட்டும் கடுமையான வயிற்று வலியாலும் பாதிக்கப்பட்டிருந்தார். இதனால் பீத்தோவானுக்கு தற்கொலை செய்து கொள்ளும் எண்ணம் தோன்றியதாகவும் பதிவு செய்துள்ளார். இருமுனையப் பிறழ்வு எனப்படும் மனநோயாலும் பாதிக்கப்பட்டிருந்தார் எனவும் அறியப்படுகிறது. ஆயினும்கூட, அவருடைய வாழ்நாள் முழுவதும் நெருங்கிய மற்றும் அர்ப்பணிப்புள்ள நண்பர்களின் வட்டத்தை இவர் கொண்டிருந்தார். அவரது வாழ்க்கையின் முடிவில், பீத்தோவனின் நண்பர்கள் அவரது தனிப்பட்ட செயல்திறன்களுக்குன் கூட அவருக்கு உதவும் முயற்சிகளில் ஈடுபட்டனர்.
ஆதரவு
பீத்தோவன் தனது படைப்புகளை வெளியிட்டும் மற்றும் பொது நிகழ்ச்சிகளில் கலந்து கொண்டும் வருமானத்தை ஈட்டினார். ஆனாலும், வருவாய்க்கு ஆதரவாளர்களின் தாராள மனப்பான்மையை அவர் சார்ந்திருந்தார். இளவரசர் லோக்கோவிட்சு மற்றும் இளவரசர் லிச்னொவ்சுகி உள்ளிட்ட ஆரம்பகால ஆதரவாளர்கள் கூடுதலாக இவருக்கு ஆண்டுதோறும் உதவித்தொகையை அளித்தனர்.
இறப்பு
பேத்தோவன் தனது மீதமுள்ள மாதங்களில் பெரும்பாலான நாட்கள் படுக்கையிலேயே இருந்தார். அவர் ஒரு இடியுடன் கூடிய மழை நாளில், தனது 56 ஆம் வயதில் மார்ச் 26, 1827 அன்று கல்லீரல் பாதிப்பு காரணமாக மரணமடைந்தார். அவரின் பிரேத பரிசோதனையில் அதிக மது அருந்துதல் காரணமாக இறந்திருக்கலாம் என்று கூறப்பட்டிருந்தது. பீத்தோவனின் இறுதி ஊர்வலத்தில் வியன்னாவின் குடிமக்கள் 20,000 பேர் கலந்து கொண்டனர்.
நடப்புப் பண்பாட்டில்
பல வாழ்க்கை வரலாற்றுத் திரைபடங்களில் பீத்தோவானின் வாழ்க்கை மையப் பொருளாக இடம்பெற்றுள்ளது. பீத்தோவான்சு டென்த் என்றவொரு நாடகத்தில் பீட்டர் உசிட்டினோவ் இரட்டை வேடங்களில் நடித்தார். 1983 ஆம் ஆண்டு அக்டோபர் 7 மற்றும் நவம்பர் 27 இல் உசிட்டினோவ் தானே முக்கியமான கதாபாத்திரத்தில் பங்கேற்று சியார்ச்சு ரோசு உள்ளிட்ட துணை நடிகர்களுடன் இணைந்து நடித்தார்.
பெருமைப்படுத்துதல்
பீத்தோவன் நினைவுச்சின்னம், பான் நகரில் அவரது 75 வது ஆண்டு நினைவாக 1845 ஆம் ஆண்டு ஆகத்து மாதத்தில் திறந்து வைக்கப்பட்டது. செருமனியில் ஒரு இசையமைப்பாளருக்காக உருவாக்கப்பட்ட முதல் சிலை இதுவாகும். பிரான்சு லிசித்து என்ற இசை வல்லுநரின் தூண்டுதலால் இக்கலை அரங்கம் ஒரே மாதத்தில் வடிவமைக்கப்பட்டு கட்டப்பட்டது என்பது குறிப்பிடத்தக்கது. வொல்ஃப்கேங்க் அமதியுசு மோட்சார்ட் என்ற புகழ்பெற்ற இசையமைப்பாளருக்கு 1842 ஆம் ஆண்டில் ஆசுத்திரியாவிலுள்ள சால்சுபர்க் நகரில் ஒரு சிலை நிறுவப்பட்டது. ஆனால் வியன்னா நகரில் 1880 ஆம் ஆண்டு வரை பீத்தோவானுக்கு சிலையேதும் வைக்கப்படவில்லை என அறியப்படுகிறது.
பாசுடனில் அமைக்கப்பட்டுள்ள சிம்பொனி அரங்கத்தில், சிறப்பாக வடிவமைக்கப்பட்ட தகடுகள் ஒன்றே ஒன்றில் மட்டும் பீத்தோவானின் பெயர் பொறிக்கப்பட்டுள்ளது. மற்ற தகடுகள் அனைத்தும் காலியாகவே விடப்பட்டுள்ளன என்பதை கூர்ந்து நோக்கினால் பீத்தோவான் அடைந்திருந்த புகழின் பெருமை நன்கு விளங்கும். . பான் நகரில் மையத்தில் ஒரு அருங்காட்சியகம், அவருடைய பிறப்பு இடமான பீத்தோவான் இல்லத்தில் அமைக்கப்பட்டுள்ளது. இதே நகரில் 1845 ஆம் ஆண்டு முதல் ஒரு இசை விழா, பீத்தோவென் இசைவிழா என்ற பெயரில் நடத்தப்பட்டு வருகிறது. இந்த விழா ஆரம்பத்தில் தொடர்ச்சியாக நடைபெறாமல் இருந்தது, ஆனால் 2007 ஆம் ஆண்டு முதல் ஆண்டுதோறும் நிகழ ஏற்பாடு செய்யப்பட்டுள்ளது.
புதன் கோளின் மீதுள்ள மூன்றாவது பெரிய கிண்ணக்குழிக்கு பீத்தோவானின் பெயர் சூட்டப்பட்டு பெருமைப்படுத்தப்பட்டுள்ளது.
பீத்தோவனின் இசைகள்
பீத்தோவனின் மூன்று உலக புகழ் பெற்ற இசைகள்.
புற இணைப்புகள்
பகுப்பு:மேற்கத்திய செம்மிசை பகுப்பு:இசைக் கலைஞர்கள் பகுப்பு:1770 பிறப்புகள் பகுப்பு:1827 இறப்புகள்
நிராமய அந்தாதி
நிராமய அந்தாதி என்னும் நூல் சிவஞான வள்ளல் என்பவர் இயற்றிய 20 நூல்களில் ஒன்று. இது 10 வெண்பாக்களைக் கொண்டு அமைந்துள்ள அந்தாதிச் சிறு நூல்.
கட்டாய ஓய்வு (இந்தியா)
கட்டாய ஓய்வு (Compulsory Retirement) என்பது ஒரு இந்திய நடுவண் அரசு அல்லது இந்திய மாநில அரசு ஊழியர்கள் மீதான கடுமையான குற்றச்சாட்டுகளின் பேரில் அரசு நிர்வாகம் அளிக்கும் ஒரு வகையான கடுமையான தண்டனையாகும்.
நிராமய அந்தாதி
திருஞான சம்பந்தரைப் போற்றும் நூல் இது. திருஞான சம்பந்தரை இந்நூல் ‘துரை காழிச் சம்பந்தர்’ எனக் குறிப்பிடுகிறது. 14ஆம் நூற்றாண்டில் வாழ்ந்த இரட்டையரும், அருணகிரிநாதரும் தோன்றல் அல்லது தலைவனைக் குறிப்பிடும் சொல்லாகத் ‘துரை’ என்னும் சொல்லைப் பயன்படுத்துகின்றனர். எனவே இந்த நூலின் காலம் 15ஆம் நூற்றாண்டு எனக் கொள்ளப்படுகிறது. குளவி தன் கூட்டுப்புழுவைக் கொட்டக்கொட்டக் குளவியாக மாறிவிடுவது போலவும், விழல் என்னும் நாணல் ஆறு அமாவாசைகளில் பிடுங்கிப் பிடுங்கி நட்டால் விளாமிச்சையாக மாறிவிடுவது போலவும் குணப்பண்புகள் மாறிவிடும் என இது குறிப்பிடுவது கருதிப் பார்க்கத் தக்கது.
கருவிநூல்
பகுப்பு:15 ஆம் நூற்றாண்டுத் தமிழ் நூல்கள் பகுப்பு:அந்தாதிகள்
கட்டாய ஓய்வு (இந்தியா)
கட்டாய ஓய்வு வழங்கப்பட்டவர்களுக்கு, மற்ற ஓய்வூதியர்களுக்கும் வழங்கப்படுவது போன்று, ஓய்வூதியம், பணிக்கொடை, குடும்ப ஓய்வூதியம் போன்ற அனைத்து நிதிப் பலன்கள் வழக்கம் போல் வழங்கப்படும். குறைந்தபட்ச ஓய்வூதியம் ரூபாய் 3500/- வழங்கப்படும்.
இதனையும் காண்க
பகுப்பு:இந்திய அரசின் ஓய்வூதியத் திட்டங்கள்
சனவரி 31
வெளி இணைப்புகள்
பகுப்பு:சனவரி பகுப்பு:ஆண்டின் நாட்கள்
1627
1627 (MDCXXVII) ஒரு வெள்ளிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் திங்கட்கிழமையில் ஆரம்பமான ஒரு சாதாரண ஆண்டாகும்.
அமி மைஞ்சர்
அமி மைஞ்சர் (Amy Mainzer) (பிறப்பு: ஜனவரி 2, 1974) ஓர் அமெரிக்க வானியலாளர் ஆவார். இவர் வானியற்பியல் கருவிகளிலும் அகச்சிவப்புக் கதிர் வானியலிலும் சிறப்பு புலமை பெற்றவர்.இவர் அகல்புல அகச்சிவப்புக் கதிர் அளக்கை தேட்டக்கலத் திட்ட்த்தின் இணை திட்ட அறிவியலாளரும் சிறுகோள்கள் ஆய்வுக்கான நியோவைசு (NEOWISE) திட்ட முதன்மை ஆய்வாளரும் ஆவார். இவர் மேலும் இப்போது முன்மொழியப்பட்டுள்ள புவியண்மை வான்பொருள் படப்பிடிப்பு விண்வெளித் தொலைநோகித் திட்ட முதன்மை ஆய்வாளராகவும் உள்ளார்.
வாழ்க்கை
இவர் 1996 இல் இயற்பியலில் இளம் அறிவியல் பட்டத்தைசுட்டான்போர்டு பல்கலைக்கழகத்தில் உயர்தகவுடன் பெற்றார்; இவர் 2000 இல் வானியலில் மூதறிவியல் பட்டத்தை கலிபோர்னியா தொழில்நுட்ப நிறுவனத்திலும் வானியல் முனைவர் பட்டத்தை 2003 இல் இலாசு ஏஞ்சலீசில் அமைந்த கலிபோர்னியா பல்கலைக்கழகத்திலும் பெற்றார்.
இவர் சிறுகோள்களையும் பழுப்புக் குறுமீன்களையும் கோள் வளிமண்டலங்களயும் சிதில வட்டுகளையும் விண்மீன் உருவாக்கத்தையும் தரை, வெண்வெளி சார்ந்த புதிய வானியல் கருவிகளையும் பற்றிய ஆய்வுகளை மேற்கொள்கிறார்.
சிறுகோள் 234750 அமிமைஞ்சர் இவரது நினைவாகப் பெயரிடப்பட்டுள்ளது.